ตลาดหุ้นกู้เอกชนปี 2565 เติบโตเตรียมรับจังหวะดอกเบี้ยขาขึ้น
ตลาดหุ้นกู้เอกชนปี 2565 เติบโตเตรียมรับจังหวะดอกเบี้ยขาขึ้น คาดหุ้นกู้ระยะยาวมี ยอดออกรวมประมาณ 1.10-1.20 ล้านล้านบาท
19 มิ.ย. 2565

ศูนย์วิจัยกสิกรไทย ประเมินว่า แรงกดดันต่อต้นทุนทางการเงินในไทยก าลังขยับสูงขึ้นตามทิศทางตลาดโลก หลังผลการประชุม คณะกรรมการนโยบายการเงิน (กนง.) รอบล่าสุดสะท้อนโอกาสการขึ้น อัตราดอกเบี้ยนโยบายของไทยในรอบการประชุมเดือนส.ค. 2565 มากขึ้นมูลค่าการออกหุ้นกู้เอกชนในปี2565 มีแนวโน้มขยับขึ้น เนื่องจากภาคธุรกิจเร่งออกหุ้นกู้โดยเฉพาะหุ้นกู้ระยะยาว เพื่อล็อกต้นทุนรับดอกเบี้ยขาขึ้น โดยศูนย์วิจัยกสิกรไทย คาดว่า มูลค่าการออกหุ้นกู้ระยะยาวของภาคเอกชนในปี 2565 อยู่ที่ประมาณ 1.10-1.20 ล้านล้านบาท ซึ่งนับเป็นยอดการออกหุ้นกู้ที่สูงกว่าระดับ 1 ล้านล้านบาทติดต่อกันเป็นปีที่ 2ศูนย์วิจัยกสิกรไทย มองว่า ประเด็นที่ต้องติดตามในช่วงหลังจากนี้ก็คือ หุ้นกู้ภาคเอกชนระยะยาวที่กำลังจะทยอยครบกำหนดอีกประมาณ 1.65 ล้านล้านบาท ในช่วงที่เหลือของปี 2565 ไปจนถึงปี 2567 แบ่งเป็นประมาณ 3.2 แสนล้านบาทในช่วงที่เหลือของปี 2565 และอีกประมาณ 6.2 แสนล้านบาท และ 7.1 แสนล้านบาทในปี 2566 และ 2567 ตามลำดับ โดยกลุ่มธุรกิจที่ควรจะต้องเตรียมวางแผนรับมือต้นทุนทางการเงินในช่วง 1-2 ปีข้างหน้ารับทิศทางดอกเบี้ยขาขึ้น ซึ่งจะทำให้ต้นทุนการออกหุ้นกู้รุ่นใหม่ที่จะปรับสูงขึ้น กว่ารุ่นเดิม ประกอบด้วย บริษัทอสังหาริมทรัพย์ ไฟแนนซ์ (อาทิบริษัทลีสซิ่งและกลุ่มนอนแบงก์) พลังงาน ไอซีที และการพาณิชย์ ตามลำดับ